pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ต้อนรับเอกอัครราชทูตสาธารณรัฐอินเดียประจำประเทศไทย ร่วมแลกเปลี่ยนแนวทางพัฒนางานด้านดิจิทัลระหว่างประเทศ
วันพฤหัสบดีที่ 14 มีนาคม 2562
รมว.กระทรวงดิจิทัลฯ ต้อนรับเอกอัครราชทูตสาธารณรัฐอินเดียประจําประเทศไทย ร่วมแลกเปลี่ยนแนวทางพัฒนางานด้านดิจิทัลระหว่างประเทศ
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px 'Trebuchet MS'; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px 'Trebuchet MS'; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; font: 16.0px 'Trebuchet MS'; -webkit-text-stroke: #000000; min-height: 19.0px}
p.p4 {margin: 0.0px 0.0px 10.0px 0.0px; text-align: center; font: 16.0px 'Trebuchet MS'; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ให้การต้อนรับ นางสุจิตรา ทุไร เอกอัครราชทูตสาธารณรัฐอินเดียประจําประเทศไทย ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) เมื่อวันที่ 12 มีนาคม 2562 เนื่องในโอกาสเข้าเยี่ยมคารวะ โดยรัฐมนตรีดิจิทัลฯ กล่าวถึงความคืบหน้าการดําเนินงานด้านดิจิทัลที่สําคัญของประเทศไทย เช่น การวางโครงสร้างพื้นฐานด้านดิจิทัล โครงการเน็ตประชารัฐ และการออกกฎหมาย ด้านดิจิทัลที่ทันสมัยและมีมาตรฐานสากล โครงการ Digital Park ในเขต EEC การพัฒนาทรัพยากรมนุษย์ด้านดิจิทัล Cybersecurity และ E-government เป็นต้น ซึ่งไทยยินดีในการส่งเสริมความร่วมมือกับฝ่ายอินเดียในกรอบความร่วมมือต่างๆ อย่างเต็มที่ ในช่วงที่ผ่านมารัฐบาลของทั้งสองฝ่ายได้ผลักดันให้เกิดความร่วมมือด้านดิจิทัลอย่างจริงจัง ไทยและอินเดียจึงได้บรรลุขอตกลงในการจัดทําบันทึกความเข้าใจว่าด้วยความร่วมมือด้านดิจิทัล โดยคาดว่าจะมีการลงนามเกิดขึ้นในช่วงเดือนมิถุนายน 2562
ด้านนางสุจิตรา ระบุว่าเทคโนโลยีดิจิทัลช่วยส่งเสริมเศรษฐกิจของอินเดียเป็นอย่างมาก และปัจจุบันได้มีการส่งเสริมความเชื่อมโยงด้านดิจิทัลเพื่อลดความเหลื่อมล้ําของเมืองและชนบท และโครงการ Smart city กว่า 100 เมืองทั่วประเทศ รวมทั้งประสงค์ผลักดันความร่วมมือด้านดิจิทัลระหว่างไทยและอินเดีย ในด้านต่างๆ เช่น ความร่วมมือมือภายใต้กรอบ BIMSTEC ASEAN ความเชื่อมโยงในภูมิภาค โครงการ Smart City และความร่วมมือระหว่างภาคเอกชนชั้นนําด้านดิจิทัลของอินเดียและรัฐบาลไทย
******************
รัฐบาลไทย-ข่าวทำเนียบรัฐบาล-ก.อุตฯ จัดกิจกรรมจิตอาสา “เราทำความดีด้วยหัวใจ” พัฒนาพื้นที่และดูแลรักษาท่อระบายน้ำ
วันพุธที่ 29 สิงหาคม 2561
ก.อุตฯ จัดกิจกรรมจิตอาสา “เราทําความดีด้วยหัวใจ” พัฒนาพื้นที่และดูแลรักษาท่อระบายน้ํา
ก.อุตฯ จัดกิจกรรมจิตอาสา “เราทําความดีด้วยหัวใจ” พัฒนาพื้นที่และดูแลรักษาท่อระบายน้ํา
วันนี้ (29 สิงหาคม 2561) นายอุตตม สาวนายน รัฐมนตรีว่าการกระทรวงอุตสาหกรรม นําทีมคณะผู้บริหาร ข้าราชการ พนักงานกระทรวงอุตสาหกรรม กล่าวนําสํานึกในพระมหากรุณาธิคุณ และเปิดกิจกรรมจิตอาสา “เราทําความดีด้วยหัวใจ” พัฒนาพื้นที่และดูแลรักษาท่อระบายน้ําในพื้นที่กระทรวงอุตสาหกรรม เพื่อถวายพระราชกุศลแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร และสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 โดยมีนายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม ผู้บริหารจากหน่วยงานในสังกัดกระทรวงอุตสาหกรรม และสถาบันเครือข่ายของกระทรวงอุตสาหกรรม ร่วมกิจกรรม ณ บริเวณโดยรอบกระทรวงอุตสาหกรรม
กิจกรรมจิตอาสา “เราทําความ ดี ด้วยหัวใจ” เป็นพระราชดําริของสมเด็จพระเจ้าอยู่หัว เพื่อให้หน่วยงานราชการ และประชาชนทุกหมู่เหล่าที่มีจิตอาสา ได้บําเพ็ญสาธารณประโยชน์ในพื้นที่ต่างๆ ซึ่งรัฐบาลกําหนดจัดกิจกรรมจิตอาสาขึ้นทั้งในกรุงเทพมหานคร ส่วนภูมิภาคและในต่างประเทศ เพื่อเฉลิมพระเกียรติและถวายพระราชกุศล ซึ่งในส่วนของกระทรวงอุตสาหกรรม กิจกรรมจิตอาสา “เราทําความ ดี ด้วยหัวใจ” เป็นกิจกรรมพัฒนาพื้นที่และดูแลรักษาท่อระบายน้ําในบริเวณกระทรวงอุตสาหกรรม โดยเจ้าหน้าที่จิตอาสาของกระทรวงอุตสาหกรรม ร่วมนําน้ําหมักชีวภาพเทลงท่อระบายน้ําในเขตรับผิดชอบของกระทรวงอุตสาหกรรม เพื่อเป็นการบําบัดน้ําเสียและพัฒนาคุณภาพน้ําให้ดีขึ้น พร้อมทั้งทําความสะอาด (Big Cleaning) ปรับภูมิทัศน์บริเวณโดยรอบกระทรวงอุตสาหกรรมและบริเวณองค์พระนารายณ์ ให้สะอาดเรียบร้อยขึ้น อันเป็นการพัฒนาคุณภาพชีวิตและปรับปรุงสิ่งแวดล้อมของกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรีสุริยะฯ มอบ กนอ. ขับเคลื่อนแผนงาน 100 วัน ดันเศรษฐกิจ เดินหน้าท่าเรือฯ มาบตาพุดเฟส 3 นิคมฯสมาร์ทปาร์ค -เร่งจัดหาพื้นที่รองรับเอสเอ็มอี-สตาร์ทอัพ
วันจันทร์ที่ 19 สิงหาคม 2562
รัฐมนตรีสุริยะฯ มอบ กนอ. ขับเคลื่อนแผนงาน 100 วัน ดันเศรษฐกิจ เดินหน้าท่าเรือฯ มาบตาพุดเฟส 3 นิคมฯสมาร์ทปาร์ค -เร่งจัดหาพื้นที่รองรับเอสเอ็มอี-สตาร์ทอัพ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ตรวจเยี่ยมการนิคมอุตสาหกรรมแห่งประเทศไทย ณ ห้องประชุม 205 การนิคมอุตสาหกรรมแห่งประเทศไทย
วันนี้ (19 สิงหาคม 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ตรวจเยี่ยมการนิคมอุตสาหกรรมแห่งประเทศไทย พร้อมมอบนโยบายเร่งรัดการดําเนินงานให้ชัดเจนภายใน 100 วันตามนโยบาย ที่กําหนดไว้ เพื่อเร่งขับเคลื่อนเศรษฐกิจท่ามกลางปัจจัยเสี่ยง ทั้งโครงการท่าเรือฯ มาบตาพุด ระยะที่ 3 (ช่วงที่1) ที่คาดว่าจะลงนามกับเอกชนได้ในเดือนกันยายนนี้ ส่วนเรื่องนิคมอุตสาหกรรมสมาร์ทปาร์ค เพื่อรองรับอุตสาหกรรม 4.0 เตรียมเสนอคณะรัฐมนตรีตามกําหนด 100 วัน เร่งการพัฒนาเขตเศรษฐกิจพิเศษชายแดน SEZ การหาพื้นที่ในนิคมอุตสาหกรรมรับลงทุนเอสเอ็มอีและสตาร์ทอัพ
โดยมีนายภิรมย์ พลวิเศษ เลขานุการรัฐมนตรีว่าการกระทรวงอุตสาหกรรม นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ร่วมตรวจเยี่ยม และมีนายพสุ โลหารชุน ปลัดกระทรวงอุตสาหกรรมและประธานกรรมการการนิคมอุตสาหกรรมแห่งประเทศไทย และคณะผู้บริหารระดับสูงของการนิคมอุตสาหกรรมแห่งประเทศไทย ให้การต้อนรับ ณ ห้องประชุม 205 การนิคมอุตสาหกรรมแห่งประเทศไทย #กระทรวงอุตสาหกรรม #ท่าเรือฯ มาบตาพุดเฟส 3 #เอสเอ็มอี-สตาร์ทอัพ
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีรับพระราชทานถ้วยรางวัลชนะเลิศการประกวดดนตรีและการแสดงพื้นบ้าน พุทธศักราช 2559
วันอังคารที่ 23 สิงหาคม 2559
รมว.วธ.เป็นประธานในพิธีรับพระราชทานถ้วยรางวัลชนะเลิศการประกวดดนตรีและการแสดงพื้นบ้าน พุทธศักราช 2559
รมว.วธ.เป็นประธานในพิธีรับพระราชทานถ้วยรางวัลชนะเลิศการประกวดดนตรีและการแสดงพื้นบ้าน พุทธศักราช 2559
วันที่ 11 กรกฎาคม 2559 นายวีระ โรจน์พจนรัตน์ รัฐมนตรีว่าการกระทรวงวัฒนธรรม เป็นประธานในพิธีรับพระราชทานถ้วยรางวัลชนะเลิศการประกวดดนตรีและการแสดงพื้นบ้าน พุทธศักราช 2559 นาฎวาทยะศิลป์ อนุรักษ์ สืบสาน วิถีพื้นบ้าน ถ้วยพระราชทานของสมเด็จพระเทพรัตนราชสุดาฯ สยามบรมราชกุมารี พร้อมทั้งมอบถ้วยรางวัลรองชนะเลิศอันดับ 1 และ อันดับ 2 การประกวดดนตรีและการแสดงพื้นบ้าน โดยมีดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม ผู้บริหารระดับสูงของกระทรวงวัฒนธรรม เครือข่ายวัฒนธรรม นักเรียนและนักศึกษาเข้าร่วมงานจํานวนมาก ณ โรงละครเคแบงก์ สยามพิฆเนศ ชั้น 7 สยามสแควร์วัน กรุงเทพฯ
รัฐบาลไทย-ข่าวทำเนียบรัฐบาล-กรุงไทยจัดโปรโมชั่นสุดคุ้ม ในงานมหกรรมการเงินส่งท้ายปี
วันพฤหัสบดีที่ 30 พฤศจิกายน 2560
กรุงไทยจัดโปรโมชั่นสุดคุ้ม ในงานมหกรรมการเงินส่งท้ายปี
ธนาคารกรุงไทย จัดโปรโมชั่นในงาน มหกรรมการเงินส่งท้ายปี ครั้งที่ 1 ที่ไบเทค บางนา สนับสนุนผู้ประกอบการ SME ขนาดเล็กด้วยวงเงินกู้สูงสุด 3 เท่าของหลักประกัน และฟรีค่าธรรมเนียม บสย. 4 ปีแรก
ธนาคารกรุงไทย จัดโปรโมชั่นในงาน มหกรรมการเงินส่งท้ายปี ครั้งที่ 1 ที่ไบเทค บางนา สนับสนุนผู้ประกอบการ SME ขนาดเล็กด้วยวงเงินกู้สูงสุด 3 เท่าของหลักประกัน และฟรีค่าธรรมเนียม บสย. 4 ปีแรก พร้อม KTB SMEs บัญชีเดียว ดอกเบี้ยคงที่ 5.5% ต่อปี วงเงินสูงสุด 100 ล้านบาท สินเชื่อที่อยู่อาศัย ดอกเบี้ย 0.60% ต่อปี นาน 6 เดือน และเงินฝาก KTB ZERO TAX MAX ดอกเบี้ยสูงสุด 2.50% ต่อปี
นางอรนุช ศิรประภา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อยธนาคารกรุงไทย เปิดเผยว่า ธนาคารร่วมกับบริษัทในเครือนําบริการทางการเงินและการลงทุน ร่วมงาน มหกรรมการเงินส่งท้ายปี ครั้งที่ 1 ระหว่างวันที่ 30 พฤศจิกายน - 3 ธันวาคม 2560 ณ ศูนย์นิทรรศการและการประชุมไบเทค บางนา ภายใต้แนวคิด Smart banking Smart living โดยจัดพื้นที่ free zone ให้ลูกค้าได้ใช้งานตามความสะดวก และเข้ากับไลฟ์สไตล์ในการทําธุรกรรมทางการเงินได้ทุกที่ ทุกเวลา พร้อมนําร้านขนมชื่อดังมาบริการด้วยโปรโมชั่นพิเศษ สําหรับลูกค้าที่ชําระเงินด้วย KRUNGTHAI QR Code ผ่าน KTB netbank รวมทั้งจัดโปรโมชั่นพิเศษอื่นๆ อีกมากมาย
“โปรโมชั่นเด่นๆ ได้แก่ KTB-sSME 3 เท่า (บสย.) ให้วงเงินสูงสุด 3 เท่าของหลักประกัน และฟรีค่าธรรมเนียม บสย. 4 ปีแรก รวมถึงมอบสิทธิพิเศษให้ผู้ประกอบการ SME ถึง 4 คุ้ม คือ คุ้มที่ 1 ดอกเบี้ยต่ํา 6% ต่อปี 6 เดือนแรก คุ้มที่ 2 วงเงินเพิ่มพิเศษ 20% (ให้ บสย. ค้ําประกัน) คุ้มที่ 3 ฟรีค่าธรรมเนียม บสย. 4 ปีแรก คุ้มที่ 4 ขอปลอดเงินต้นได้ KTB SMEs บัญชีเดียว ส่งเสริมให้ผู้ประกอบการ SME มีบัญชีเดียว ฟรีค่าธรรมเนียม บสย. 4 ปีแรก ดอกเบี้ยคงที่ 5.5% ต่อปี ใน 2 ปีแรก กรณีใช้ บสย. ค้ําประกัน สินเชื่อที่อยู่อาศัย ดอกเบี้ย 0.60% ต่อปี นาน 6 เดือน เดือนที่ 7-12 กรณีทําประกันชีวิต และประกันอัคคีภัย ดอกเบี้ย MRR-3% ต่อปี ปีที่ 2-3 ดอกเบี้ย MRR-2.75% ต่อปี หลังจากนั้นคิด MRR-1.75% ต่อปี ผ่อนนาน 20 ปี”
นอกจากนี้ ยังมีเงินฝากประจําปลอดภาษี KTB ZERO TAX MAX ฝากเท่ากันทุกเดือน 1,000 – 25,000 บาท เลือกฝากได้ 24 เดือน 36 เดือน และ 48 เดือน ดอกเบี้ยสูงสุด 2.50% ต่อปี อีกทั้ง ธนาคารยังมอบของสมนาคุณให้กับลูกค้าที่สมัครบัตรเดบิต ประเภท Palladium Blue Diamond Xtra และ Pearl สมัครบัตรเครดิต KTC ทุกประเภทซื้อประกันภัยรถยนต์กับ บมจ.กรุงไทยพานิชประกันภัย ซื้อประกันภัยกับ บมจ.กรุงไทย-แอกซ่า ประกันชีวิต และ บมจ.ทิพยประกันภัย รวมถึงลูกค้าที่เลือกลงทุนกับ บลจ.กรุงไทย หรือ บล.เคที ซีมีโก้ ภายในงานอีกด้วย
ฝ่ายสื่อสารองค์กรและภาพลักษณ์
โทร.0-2208-4174-7
รัฐบาลไทย-ข่าวทำเนียบรัฐบาล-นายกรัฐมนตรีมอบหมายรองนายกฯ สมคิด เป็นประธานประชุมร่วมคณะกรรมการ กรอ.กลุ่มจังหวัดภาคตะวันออก
วันอังคารที่ 1 พฤศจิกายน 2559
นายกรัฐมนตรีมอบหมายรองนายกฯ สมคิด เป็นประธานประชุมร่วมคณะกรรมการ กรอ.กลุ่มจังหวัดภาคตะวันออก
นายกรัฐมนตรีมอบหมายรองนายกฯ สมคิด เป็นประธานประชุมร่วมคณะกรรมการ กรอ.กลุ่มจังหวัดภาคตะวันออก
ที่ประชุม กรอ.ส่วนกลาง และกรอ.กลุ่มจังหวัดภาคตะวันออก เห็นชอบขับเคลื่อนยุทธศาสตร์เพื่อการยกระดับการผลิต แปรรูปผลไม้ภาค ตอ. เพื่อให้ไทยเป็นศูนย์กลางการค้าผลไม้และผลิตภัณฑ์คุณภาพมาตรฐานระดับสากล – เห็นชอบยกระดับการจัดงานมหกรรมผลไม้ภาค ตอ. เป็นงานระดับประเทศ พร้อมกับเห็นชอบเร่งรัดโครงการก่อสร้างทางหลวงหมายเลข 36 ตอนชลบุรี (แยกกระทิงลาย) - บรรจบทางหลวงหมายเลข 3 (ระยอง)
วันนี้ (12 ตุลาคม 2559) เวลา 13.30 น. ณ ห้องประชุมสํานักงานศุลกากรท่าเรือแหลมฉบัง ชั้น 4 จังหวัดชลบุรี พลเอก ประยุทธ์ จันทร์โอชา นายกรัฐมนตรีมอบหมาย นายสมคิด จาตุศรีพิทักษ์ รองนายกรัฐมนตรี เป็นประธานประชุมหารือระหว่างคณะกรรมการ กรอ.ส่วนกลาง และคณะกรรมการ กรอ.กลุ่มจังหวัดภาคตะวันออก (จังหวัดชลบุรี ระยอง จันทบุรี ตราด)
โดยก่อนการประชุม นายสมคิด จาตุศรีพิทักษ์ รองนายกรัฐมนตรี กล่าวก่อนการประชุมว่า การประชุมในครั้งนี้เพื่อติดตามความคืบหน้าระเบียงเศรษฐกิจของภาคตะวันออก Eastern Economic Corridor : EEC ซึ่งเป็นโครงการที่สําคัญ และรัฐบาลพยายามผลักดันอยู่ในขณะนี้ ถือเป็นจุดขายที่สําคัญเพราะนักลงทุนต่างประเทศให้ความสนใจเข้ามาลงทุนเป็นจํานวนมาก ถ้ามีการผลักดันให้ประสบความสําเร็จโดยเร็ว จะทําให้กลายเป็นแหล่งลงทุนที่สําคัญ จึงขอให้ภาคอุตสาหกรรมร่วมมือกับรัฐบาลขับเคลื่อนผลักดันให้โครงการฯ เกิดขึ้นโดยเร็วต่อไป
ทั้งนี้ ที่ประชุมเห็นชอบการขับเคลื่อนยุทธศาสตร์เพื่อการยกระดับการผลิต การแปรรูปผลไม้ภาคตะวันออกเพื่อให้ประเทศไทยเป็นศูนย์กลางการค้าผลไม้และผลิตภัณฑ์คุณภาพมาตรฐานในระดับสากล และเห็นชอบให้ยกระดับการจัดงานมหกรรมผลไม้ภาคตะวันออกเป็นงานระดับประเทศ โดยมอบหมายให้หน่วยงานที่เกี่ยวข้องสนับสนุนงบประมาณในการจัดงาน
พร้อมกับเห็นชอบให้เร่งรัดโครงการก่อสร้างทางหลวงหมายเลข 36 ตอนชลบุรี (แยกกระทิงลาย) - บรรจบทางหลวงหมายเลข 3 (ระยอง) ระยะทาง 41 กิโลเมตร พร้อมกับเร่งรัดโครงการก่อสร้างทางหลวงในพื้นที่เส้นทางต่างๆ อย่างเป็นระบบต่อไป
-----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โรงเรียนร่วมพัฒนา ยกระดับการศึกษาขั้นพื้นฐาน
วันพฤหัสบดีที่ 21 มิถุนายน 2561
โรงเรียนร่วมพัฒนา ยกระดับการศึกษาขั้นพื้นฐาน
รัฐบาลจับมือภาคเอกชนดําเนินโครงการโรงเรียนร่วมพัฒนาตามแนวทางประชารัฐ โดยนําร่องในโรงเรียนสังกัดกระทรวงศึกษาธิการ 50 แห่งทั่วประเทศ
เสาร์ที่ 16 มิ.ย.61
โรงเรียนร่วมพัฒนา ยกระดับการศึกษาขั้นพื้นฐาน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจับมือภาคเอกชนดําเนินโครงการโรงเรียนร่วมพัฒนาตามแนวทางประชารัฐ โดยนําร่องในโรงเรียนสังกัดกระทรวงศึกษาธิการ 50 แห่งทั่วประเทศ บริหารจัดการโรงเรียน พัฒนาหลักสูตรให้เหมาะสมกับความต้องการของท้องถิ่น เช่น การทําฟาร์มเกษตร การฝึกปฏิบัติการพยาบาล จัดกิจกรรมแลกเปลี่ยนเรียนรู้ สร้างปฏิสัมพันธ์ระหว่างครูกับนักเรียน และสนับสนุนอุปกรณ์การเรียนการสอน นอกจากนี้ ยังปรับระบบการประเมินผลเพื่อส่งเสริมให้บุคลากรร่วมคิดพัฒนางานใหม่ ๆ โดยให้นับเป็นภาระงานได้ ทั้งนี้ รัฐบาลมุ่งหวังยกระดับคุณภาพของโรงเรียนให้เข้มแข็งขึ้น สร้างทรัพยากรบุคคลที่มีคุณภาพเพื่อเป็นกําลังของชาติในอนาคต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การขับเคลื่อนประเทศหลังการประกาศใช้รัฐธรรมนูญใหม่
วันพุธที่ 12 เมษายน 2560
การขับเคลื่อนประเทศหลังการประกาศใช้รัฐธรรมนูญใหม่
ภายหลังการประกาศใช้รัฐธรรมนูญ เมื่อวันที่ 6 เม.ย. 2560 รัฐบาลจะต้องเร่งทํากฎหมายประกอบให้เสร็จโดยเร็ว เพื่อให้สามารถเดินหน้าเข้าสู่การเลือกตั้งได้
ต่อจากนี้ไป ขอเชิญรับฟังไทยคู่ฟ้า ครับ
ภายหลังการประกาศใช้รัฐธรรมนูญฉบับใหม่ เมื่อวันที่ 6 เม.ย. ที่ผ่านมา คณะกรรมการร่างรัฐธรรมนูญจะเร่งจัดทํากฎหมายประกอบรัฐธรรมนูญจํานวน 10 ฉบับให้แล้วเสร็จโดยเร็ว โดยเมื่อกฎหมาย 4 ฉบับแรกที่เกี่ยวกับการเลือกตั้งประกาศใช้แล้ว ก็จะเข้าสู่ช่วงเวลาของการเลือกตั้ง ส่วนรัฐบาลปัจจุบันยังคงบริหารประเทศเพื่อยกระดับคุณภาพชีวิต ลดความเหลื่อมล้ําในสังคม เพิ่มขีดความสามารถในการแข่งขัน ปรับปรุงกฎหมายและกฎระเบียบต่าง ๆ จัดทําแผนยุทธศาสตร์ชาติและวางแนวทางปฏิรูปประเทศผ่านคณะกรรมการ ป.ย.ป. จนกว่าจะมีรัฐบาลใหม่ โดยนายกรัฐมนตรีเน้นย้ําว่าเหตุการณ์ทุกอย่างที่กําหนดไว้จะเลื่อนไหลไปตามลําดับ โดยขอความร่วมมือทุกภาคส่วนร่วมกันขับเคลื่อนประเทศให้เดินหน้าต่อไปได้อย่างราบรื่น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรีเข้าชมพิพิธภัณฑ์เทียนอี้เก๋อ เมืองหนิงโป มณฑลเจ้อเจียง สาธารณรัฐประชาชนจีน
วันพุธที่ 27 กันยายน 2560
รองนายกรัฐมนตรีเข้าชมพิพิธภัณฑ์เทียนอี้เก๋อ เมืองหนิงโป มณฑลเจ้อเจียง สาธารณรัฐประชาชนจีน
รองนายกรัฐมนตรีเข้าชมพิพิธภัณฑ์เทียนอี้เก๋อ เมืองหนิงโป มณฑลเจ้อเจียง สาธารณรัฐประชาชนจีน
เมื่อวันเสาร์ที่ 23 กันยายน 2560 เวลา 09.50 น. (เวลาท้องถิ่นสาธารณรัฐประชาชนจีนซึ่งเร็วกว่าเวลาในประเทศไทย 1 ชั่วโมง) ณ พิพิธภัณฑ์เทียนอี้เก๋อ เมืองหนิงโป มณฑลเจ้อเจียงสาธารณรัฐประชาชนจีน
พลเอก ธนะศักดิ์ ปฏิมาประกร รองนายกรัฐมนตรี พร้อมด้วยนายวีระ โรจน์พจนรัตน์ รัฐมนตรีว่าการกระทรวงวัฒนธรรมเยี่ยมชมพิพิธภัณฑ์เทียนอี้เก๋อ
โดยมีพลเรือเอก อิทธิคมน์ ภมรสูต รองเลขาธิการนายกรัฐมนตรี นางปาริฉัตร ลือไพบูลย์พันธ์ุ กงสุลใหญ่ ณ นครเซี่ยงไฮ้ นางสาวดารุณี ธรรมโพธิ์ดล รองผู้อํานวยการสํานักงานศิลปวัฒนธรรมร่วมสมัย นายยุทธศักดิ์ สุภสร ผู้ว่าการท่องเที่ยวแห่งประเทศไทยเข้าร่วมชมพิพิธภัณฑ์เทียนอี้เก๋อเป็นสถานที่ที่เก็บหนังสือ รูปภาพ เอกสารทางประวัติศาสตร์มีอายุนับร้อยปี มีมูลค่ามหาศาล
รัฐบาลไทย-ข่าวทำเนียบรัฐบาล-กรุงไทยย้ำลงทะเบียนรับเงินเยียวยา 5,000 บาท ผ่าน www.เราไม่ทิ้งกัน.com เท่านั้น [กระทรวงการคลัง]
วันเสาร์ที่ 28 มีนาคม 2563
กรุงไทยย้ําลงทะเบียนรับเงินเยียวยา 5,000 บาท ผ่าน www.เราไม่ทิ้งกัน.com เท่านั้น [กระทรวงการคลัง]
วันนี้ (28 มี.ค.2563) เวลา 18.00 น. เป็นต้นไป เป็นวันแรกเปิดให้แรงงานลูกจ้างชั่วคราวและผู้ประกอบอาชีพอิสระที่ไม่ได้อยู่ในระบบประกันสังคม และได้รับผลกระทบการแพร่ระบาดของเชื้อไวรัสโคโรนา (COVID-19) สามารถลงทะเบียนเข้าร่วมมาตรการเยียวยา 5,000 บาท
ในวันนี้ (28 มีนาคม 2563) ตั้งแต่เวลา 18.00 น. เป็นต้นไป เป็นวันแรกที่เปิดให้แรงงานลูกจ้างชั่วคราวและผู้ประกอบอาชีพอิสระที่ไม่ได้อยู่ในระบบประกันสังคม และได้รับผลกระทบการแพร่ระบาดของเชื้อไวรัสโคโรนา (COVID-19) สามารถลงทะเบียนเข้าร่วมมาตรการเยียวยา 5,000 บาท เป็นเวลา 3 เดือน ผ่านเว็บไซต์www.เราไม่ทิ้งกัน.com
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารขอเน้นย้ําว่าให้ลงทะเบียนเข้าร่วมมาตรการผ่านเว็บไซต์www.เราไม่ทิ้งกัน.comเท่านั้นโดยขอให้ประชาชนระมัดระวังและตรวจสอบชื่อเว็บไซต์ในการลงทะเบียนอย่างรอบคอบ เนื่องจากขณะนี้มีผู้ไม่ประสงค์ดีได้สร้างเว็บไซต์เลียนแบบขึ้นมาเป็นจํานวนมาก ซึ่งธนาคารกรุงไทยได้แจ้งไปยังกระทรวงดิจิทัลเพื่อเศรษฐกิจและสังคมในการประสานกับเจ้าหน้าที่ตํารวจเพื่อดําเนินคดีทางกฎหมายเรียบร้อยแล้ว
ทั้งนี้www.เราไม่ทิ้งกัน.comเปิดให้ลงทะเบียนได้ตลอด 24 ชั่วโมงไม่จํากัดจํานวนสิทธิ์ต่อวัน โดยระบบจะแจ้งผลการลงทะเบียนทางSMS ตามเบอร์โทรศัพท์มือถือที่ให้ไว้หรือทางไปรษณีย์ลงทะเบียนโดยสามารถรับเงินผ่าน 2 ช่องทางได้แก่ทางบัญชีพร้อมเพย์ของธนาคารใดก็ได้ที่ผูกกับเลขบัตรประจําตัวประชาชนหรือบัญชีธนาคารใดก็ได้ที่มีอยู่เดิมโดยที่ชื่อและนามสกุลเจ้าของบัญชีต้องตรงกับชื่อและนามสกุลที่นํามาลงทะเบียนจึงไม่จําเป็นต้องไปเปิดบัญชีใหม่ที่สาขาผู้ที่ผ่านการตรวจสอบคุณสมบัติจะได้รับเงินเยียวยาเข้าบัญชีภายใน 7 วันทําการ
อย่างไรก็ตาม ขณะนี้มีกลุ่มบุคคลบางกลุ่มพยายามแสวงหาผลประโยชน์ผ่านโซเชียลมีเดียจากมาตรการนี้โดยอ้างว่าจะรับลงทะเบียนให้เพื่อแลกเปลี่ยนกับความสะดวกรวมทั้งขอค่าตอบแทนบางส่วนจากเงินที่ได้รับจากมาตรการช่วยเหลือนี้ธนาคารขอแจ้งเตือนพี่น้องประชาชนว่าอย่าหลงเชื่อผู้ที่หาผลประโยชน์โดยไม่ถูกต้องเหล่านั้นเพื่อป้องกันความเสี่ยงจากการนําข้อมูลส่วนตัวของท่านไปใช้ประโยชน์อื่นใดในทางที่ไม่ถูกต้อง และส่งผลให้ท่านได้รับความเสียหายทางการเงินตามมา
หากไม่สามารถลงทะเบียนออนไลน์ได้ด้วยตนเองสามารถขอคําแนะนําหรือสอบถามข้อมูลเพิ่มเติมได้ที่Call Center ของธนาคารกรุงไทยโทร. 02-111-1144
รัฐบาลไทย-ข่าวทำเนียบรัฐบาล-การจำหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2560 ครั้งที่ 2
วันจันทร์ที่ 24 เมษายน 2560
การจําหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2560 ครั้งที่ 2
ผู้อํานวยการสํานักงานบริหารหนี้สาธารณะ แถลงข่าวเรื่องพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 2
นายสุวิชญ โรจนวานิช ผู้อํานวยการสํานักงานบริหารหนี้สาธารณะ แถลงข่าวเรื่องพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 2 ดังนี้ กระทรวงการคลังจะออกพันธบัตรออมทรัพย์ของกระทรวงการคลัง วงเงิน 15,000 ล้านบาท รุ่นอายุ 5 ปี และ 10 ปี อัตราดอกเบี้ยคงที่ แบบไร้ใบตราสาร (Scripless) จําหน่ายตั้งแต่วันที่ 8 พฤษภาคม – 31 สิงหาคม 2560 โดยมีวัตถุประสงค์เพื่อเป็นการส่งเสริมการออมที่มั่นคงของประชาชน และเป็นทางเลือกในการลงทุนของประชาชนที่ถือพันธบัตรออมทรัพย์ของกระทรวงการคลังซึ่งจะครบกําหนดอายุในเดือนพฤษภาคม 2560 โดยพันธบัตรออมทรัพย์มีรูปแบบและเงื่อนไข ดังนี้
รุ่นอายุ 5 ปี อัตราดอกเบี้ยคงที่ร้อยละ 2.35 ต่อปี
รุ่นอายุ 10 ปี อัตราดอกเบี้ยคงที่ร้อยละ 3.00 ต่อปี
วงเงินรวม  15,000 ล้านบาท
ระยะเวลาจําหน่าย วันที่ 8 พฤษภาคม – 31 สิงหาคม 2560
วงเงินซื้อต่อราย 1,000 บาทขึ้นไปและไม่จํากัดวงเงินซื้อขั้นสูง
ธนาคารตัวแทนจําหน่าย 1. ธนาคารกรุงเทพ จํากัด (มหาชน) 2. ธนาคารกรุงไทย จํากัด (มหาชน) 3. ธนาคารกสิกรไทย จํากัด (มหาชน) 4. ธนาคารไทยพาณิชย์ จํากัด (มหาชน)
ผู้มีสิทธิ์ซื้อ บุคคลธรรมดาที่ถือสัญชาติไทยหรือมีถิ่นที่อยู่ในประเทศไทย สภากาชาดไทย มูลนิธิ สมาคม สหกรณ์ วัด สถานศึกษาของรัฐ โรงพยาบาลของรัฐ หรือนิติบุคคลอื่นที่ไม่มีวัตถุประสงค์ในการแสวงหากําไร
ผู้ที่สนใจสามารถซื้อพันธบัตรออมทรัพย์ได้ตั้งแต่เวลา 8.30 น. ของวันที่ 8 พฤษภาคม 2560 จนถึงเวลา 15.00 น. ของวันที่ 31 สิงหาคม 2560 โดยสามารถทํารายการซื้อผ่านเคาน์เตอร์ธนาคารตัวแทนจําหน่ายทุกสาขา เครื่องถอนเงินอัตโนมัติ (ATM) และระบบ Internet Banking ของธนาคารตัวแทนจําหน่าย
ทั้ง 4 แห่ง ซึ่งเป็นการอํานวยความสะดวกให้กับประชาชนให้สามารถเข้าถึงพันธบัตรออมทรัพย์ได้ตลอดเวลา
โดยผู้มีสิทธิ์ซื้อสามารถทํารายการซื้อพันธบัตรออมทรัพย์ได้ที่
ธนาคารกรุงเทพฯ www.bangkokbank.com/ibanking
ธนาคารกรุงไทยฯ www.ktbnetbank.com
ธนาคารกสิกรไทยฯ https://online.kasikornbankgroup.com
ธนาคารไทยพาณิชย์ฯ www.scbeasy.com
ทั้งนี้ ผู้ซื้อพันธบัตรออมทรัพย์รายใหม่ที่ไม่เคยลงทะเบียนข้อมูลและเปิดบัญชีฝากหลักทรัพย์สําหรับพันธบัตรออมทรัพย์ของกระทรวงการคลังแบบไร้ใบตราสาร (Scripless) ต้องลงทะเบียนและเปิดบัญชีฝากหลักทรัพย์ที่ธนาคารตัวแทนจําหน่าย
การลงทะเบียน ใช้หลักฐานดังนี้
1. สําเนาบัตรประจําตัวประชาชน พร้อมลงนามรับรองสําเนาถูกต้อง
2. สําเนาหน้าแรกสมุดบัญชีเงินฝาก (ยกเว้นบัญชีเงินฝากออมทรัพย์พิเศษและบัญชีเงินฝากประจํา) ของผู้ซื้อที่เปิดบัญชีไว้กับธนาคารตัวแทนจําหน่ายพร้อมลงนามรับรองสําเนาถูกต้อง ในกรณีที่ไม่มีบัญชีเงินฝากผู้ซื้อต้องเปิดบัญชีใหม่
ผู้ที่สนใจซื้อพันธบัตรสามารถขอรายละเอียดเพิ่มเติมได้ที่ธนาคารตัวแทนจําหน่ายหรือที่ www.pdmo.go.th www.bot.or.th www.bangkokbank.com www.ktb.co.th www.scb.co.th www.kasikornbank.com
จึงขอประกาศให้ทราบโดยทั่วกัน
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5806
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-อนุทิน มอบนโยบาย อย. มิติใหม่ รวดเร็ว ปลอดภัย ใส่ใจผู้บริโภค
วันอังคารที่ 8 ตุลาคม 2562
อนุทิน มอบนโยบาย อย. มิติใหม่ รวดเร็ว ปลอดภัย ใส่ใจผู้บริโภค
รองนายกรัฐมนตรีและรัฐมนตรีว่าการกระทรวงสาธารณสุขมอบนโยบายให้ อย. มิติใหม่  เป็นหน่วยงานเลิศรัฐ  เลิศประชา บริการรวดเร็ว ปลอดภัย ใส่ใจผู้บริโภค ประชาชนพึงพอใจ หนุนเศรษฐกิจประเทศ
อนุทิน มอบนโยบาย อย. มิติใหม่ รวดเร็ว ปลอดภัย ใส่ใจผู้บริโภค
รองนายกรัฐมนตรีและรัฐมนตรีว่าการกระทรวงสาธารณสุขมอบนโยบายให้ อย. มิติใหม่ เป็นหน่วยงานเลิศรัฐ เลิศประชา บริการรวดเร็ว ปลอดภัย ใส่ใจผู้บริโภค ประชาชนพึงพอใจ หนุนเศรษฐกิจประเทศ
วันนี้ (8 ตุลาคม 2562) นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข
ให้สัมภาษณ์ภายหลังตรวจเยี่ยมและมอบนโยบายการทํางานให้ผู้บริหาร นักวิชาการ สํานักงานคณะกรรมการอาหารและยา(อย.) ว่า อย.เป็นหน่วยงานหลักด้านคุ้มครองผู้บริโภคและส่งเสริมผู้ประกอบการด้านผลิตภัณฑ์สุขภาพ มีผู้มารับบริการด้านการขออนุญาต ขอขึ้นทะเบียน ยา ผลิตภัณฑ์สุขภาพจํานวนมาก ขอให้เร่งรัดการทํางานให้มีประสิทธิภาพเพิ่มมากขึ้น บริการประชาชนได้ดียิ่งขึ้น ให้เป็น อย. มิติใหม่ เป็นหน่วยงานเลิศรัฐ เลิศประชา ด้วยบริการที่รวดเร็ว ปลอดภัย ใส่ใจผู้บริโภค (3S : Speed Safety Satisfaction) สร้างความพึงพอใจให้ผู้มารับบริการ
นายอนุทิน กล่าวว่า อย.เป็นหน่วยงานที่มีผู้มาใช้บริการขออนุญาตขึ้นทะเบียนผลิตภัณฑ์ โฆษณา และสถานประกอบการ ปีละกว่า 1.4 ล้านคน ขอให้ปรับกระบวนการอนุญาตให้รวดเร็ว แก้ไขในสิ่งที่ประชาชนคาดหวังให้สําเร็จ โดยยึดหลักความถูกต้อง นอกจากให้บริการเป็นระบบอัตโนมัติแล้ว ขอให้มีระบบตรวจสอบย้อนกลับด้วย
ผู้ขออนุญาตต้องรับรองตนเองว่าทําถูกต้อง โดย อย.จะเข้าไปสุ่มตรวจหากพบว่าไม่ตรงกับข้อมูลที่ผู้ขออนุญาตได้รับรองตัวเองไว้ต้องเอาโทษให้ถึงที่สุดทั้งทางแพ่งและอาญา ทั้งนี้ เพื่อให้เกิดความปลอดภัยกับผู้บริโภค
“ผมมั่นใจว่าการทํางานของ อย. เป็นไปอย่างโปร่งใส ไม่ได้กลั่นแกล้งใครให้เกิดความล่าช้า ยึดหลักความถูกต้อง ผิดว่าไปตามผิด แต่ขอให้อํานวยความสะดวก ทํางานเชิงรุกแนะนําถึงจุดผิดพลาดหรือเอกสารใดไม่ครบถ้วน เพื่อให้ผู้ขออนุญาตสามารถดําเนินการได้ถูกต้องตามกฎหมาย จะช่วยให้เกิดการหมุนเวียนในระบบเศรษฐกิจของประเทศ” นายอนุทิน กล่าว
อย่างไรก็ตาม ขณะนี้ อย.สามารถลดขั้นตอนและระยะเวลาอนุญาต ด้วยการนําเทคโนโลยีมาเพิ่มประสิทธิภาพการทํางาน ทําให้บริการส่วนใหญ่สามารถดําเนินการได้ทันที(Auto) หรือไม่เกิน 1 วัน อาทิ การจดแจ้งเครื่องสําอาง ผลิตภัณฑ์สมุนไพร ผลิตภัณฑ์เสริมอาหาร การต่อใบอนุญาตทุกผลิตภัณฑ์ ออกหนังสือรับรองการส่งออก แก้ไขรายละเอียดผลิตภัณฑ์ เป็นต้น ส่วนการขออนุญาตโฆษณายา อาหาร เครื่องมือแพทย์ใช้เวลาในการขออนุญาตเหลือเพียง 3 วัน
************************************* 8 ตุลาคม 2562